Gaula kraftverk

Gaula kraftverk er et vannkraftverk i Gaulavassdraget ved Reitan i Holtålen kommune i Trøndelag. Det eies og drives av Midt Energi.

Kraftverket ble opprinnelig bygd 1923 som energikilde for Killingdal gruver og erstattet i sin tid et kraftverk fra 1905 som lå lenger oppe i elva. Installert effekt i det nyere kraftverket var 515 kW, midlere årsproduksjon var rundt 3 GWh.

Gauldal Energi overtok kraftverket 1987 etter at gruvedriften hadde blitt nedlagt året før. Det ble nedlagt i 2008.

I 2009 ble det åpnet et nytt kraftverk ved siden av det gamle. 

Installert effekt er 2,6 MW fra to francisturbiner. Årsproduksjon er 16 GWh.

Referanser

Kilder
 
 NVE vannkraftdatabase
 Midt Energi om Gaula kraftverk 
 Store Norske Leksikon

Småkraftverk i Trøndelag
Byggverk i Holtålen
Kraftverk etablert i 1905
Kraftverk etablert i 1923
Kraftverk etablert i 2009
1923 i Norge
Gaulavassdraget
Midt Energi